ওয়েব ডেস্ক: কলকাতা শহরকে লন্ডন বানানোর প্রতিশ্রুতি দিয়েছিলেন মুখ্যমন্ত্রী মমতা বন্দ্যোপাধ্যায়। সেই কথা মতোই চলছে শহরকে সুন্দর করে সাজানোর পালা। এই কাজে ইতিমধ্যেই তৈরি হয়ে গিয়েছে ইকো পার্ক, রবীন্দ্র তীর্থ, নজরুল তীর্থ। শহরের সৌন্দর্যায়নে এই নামগুলো এখন সামনের সারিতে। তবে এই সৌন্দর্যায়নের লড়াইয়ে পিছিয়ে নেই দক্ষিণ কলকাতাও। নজরুল মঞ্চের আধুনিকীরণ হয়েছে। পাল্টে গিয়েছে গোটা প্রেক্ষাগৃহের চেহারাটা। ২৪৩৭ জনের বসার ব্যবস্থা করা হয়েছে। তার পাশাপাশি রবীন্দ্র সরোবর জলাশয়ের সৌন্দর্যায়ন করা হয়েছে যা শহরবাসীর কাছে উপরি পাওনা। গোটা সরোবর ঘিরে তৈরি হয়েছে পার্ক।